Александър Пушкин
Певец

Превод от руски: Мария Шандуркова, 2013

chitanka.info

Дочухте ли от горски кът в нощта

певец да пей за обич и тъгата?

Мълчанието утринно в полята

с пронизващ звук от жална чистота

дочухте ли?

Видяхте ли в припадналия здрач

певец да пей за обич и тъгата?

Дали усмивка, или пък сълзата

във погледа му тих, изпълнен с плач,

видяхте вий?

Въздъхнахте ли, чули глас в зори,

певец да пей за обич и тъгата?

Кога видяхте юноша в гората

и в погледа му мъка да гори,

въздъхнахте ли вий?

1816

Превод: юни 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.